Eržvilkas

Eržvilkas on alev Leedus Jurbarkase rajoonis, Eržvilkase valla halduskeskus. Alev asub Šaltuona jõe kaldal. Eržvilkase vana saksakeelne nimekuju oli Erschwilken, vene keeles olid kasutusel aga vormid ЭржвилкиЭржвилки. Энциклопедический словарь Брокгауза и Ефрона, Kd. 41 (81) : Эрдан — Яйценошение. С.-Петербургъ, 1904., 8 lk. ja Эрджвилокъ.Эрджвилокъ. Географическо-статистический словарь Российской империи, Kd. 5 (Таарджалъ — Яя). СПб, 1885, 857 lk.

Alevis on gümnaasium ja raamatukogu. Vaatamisväärsuseks on aastal 1855 püstitatud katoliku kirik, alevi keskus on valdavalt püstitatud XX sajandi alguses.

 Ajalugu 

Alevis asub linnamägi, mis oli asustatud IX-XIII sajandil. Hiljem ehitati selle asemele väike linnus. XVI sajandil on esimest korda mainitud linnuse juures asuvat asulat, mis kandis toona nime Pašaltuonis. Aastal 1584 ehitati sinna esimene kirik. Asula kuulus aastani 1842 Žemaitija piiskoppidele.

Aastal 1740 on esimest korda mainitud Eržvilkase alevit. XVIII sajandi alguses rajas piiskop Steponas Jonas Giedraitis sinna mõisa. Aastal 1847 põles asula maha.

Aastal 1934 ehitati alevi juurde jõele väike hüdroelektrijaam. Nõukogude ajal ehitati sinna väike piimatööstus, ka oli alev kohaliku kolhoosi keskuseks.

 Viited 

 Välislingid 

Alev portaalis vietoves.Lt

Kategooria:Leedu alevid
Kategooria:Jurbarkase rajoon